CELEX: E2014P0017
Language: hr
Date: 2014-07-25 00:00:00
Title: Postupak koji je 25. srpnja 2014. Nadzorno tijelo EFTA-e pokrenulo protiv Kneževine Lihtenštajna (Predmet E-17/14)

25.9.2014   
            
            
               HR
            
            
               Službeni list Europske unije
            
            
               C 334/35
            
         Postupak koji je 25. srpnja 2014. Nadzorno tijelo EFTA-e pokrenulo protiv Kneževine Lihtenštajna
   (Predmet E-17/14)
   (2014/C 334/16)
   Nadzorno tijelo EFTA-e, koje zastupaju Xavier Lewis i Janne Tysnes Kaasin, zastupnici Nadzornog tijela EFTA-e, Rue Belliard 35, 1040 Bruxelles, Belgija, pokrenulo je 25. srpnja 2014. postupak protiv Kneževine Lihteštajna pred Sudom EFTA-e.
   Nadzorno tijelo EFTA-e od Suda EFTA-e zahtijeva:
   
               1.
            
            
               da ustvrdi da, ostavljanjem na snazi nacionalnih pravila poput članka 63. Zakona o zdravstvu i prijelaznih odredbi u Aktu o stavljanju izvan snage Zakona o zdravstvu, uključujući primjenjivost članka 63. stavka 2. Zakona o zdravstvu u tom pogledu, kojima se zahtijeva da ovlašteni „zubar” mora svoj posao obavljati kao zaposlenik, pod izravnim nadzorom te u okviru uputa i odgovornosti potpuno kvalificiranog doktora dentalne medicine, Kneževina Lihtenštajn nije ispunila svoje obveze iz članka 31. Sporazuma o EGP-u;
            
         
               2.
            
            
               da Kneževini Lihtenštajnu naloži da snosi troškove tog postupka.
            
         
      Pravna pozadina i činjenična osnova te navedeni razlozi:
   
               —
            
            
               Člankom 63. lihtenštajnskog Zakona o zdravstvu predviđa se da „zubar” može obavljati posao isključivo pod izravnim nadzorom te u okviru uputa i odgovornosti potpuno kvalificiranog doktora dentalne medicine (Zahnarzt).
            
         
               —
            
            
               Pravom poslovnog nastana zajamčenim na temelju članka 31. Sporazuma o EGP-u zahtijeva se nepostojanje ograničenja na slobodu poslovnog nastana, uključujući pravo pokretanja i obavljanja djelatnosti kao samozaposlenih osoba.
            
         
               —
            
            
               Nadležno tijelo EFTA-e smatra da Lihtenštajn nije ispunio svoje obveze iz članka 31. Sporazuma o EGP-u. Njegovo je stajalište da su članak 63. Zakona o zdravstvu i prijelazne odredbe u Aktu o stavljanju izvan snage Zakona o zdravstvu, uključujući primjenjivost članka 63. stavka 2. Zakona o zdravstvu u tom pogledu, ograničenje iz članka 31. Sporazuma o EGP-u.
            
         
               —
            
            
               Vlada Lihtenštajna tvrdi da je cilj članka 63. Zakona o zdravstvu osigurati zaštitu javnog zdravlja.
            
         
               —
            
            
               Nadzorno tijelo EFTA-e smatra da je za zaštitu javnog zdravlja nepotrebno zahtijevati da potpuno osposobljeni i kvalificirani „zubar” koji želi obavljati profesionalnu djelatnost u skladu sa stečenom diplomom mora biti zaposlenik doktora dentalne medicine u Lihtenštajnu.